cyanic-selkie/wikianc huggingface dataset:
Ջեք Ռիչեր 2։ Երբեք մի՛ վերադարձիր
Սյուժե
Թյորների փաստաբանը՝ գնդապետ Բոբ Մուրկրոֆթը պնդում է, որ նա մեղավոր է Աֆղանստան ում զոհված 2 զինվորների մահվան մեջ, սակայն Ջեքը կարծում է, որ նրա դեմ դավեր են նյութում։ Մուրկրոֆթը նաև նրան տալիս է հայրության ճանաչման հայտ, որը նրան է ուղարկել մի անհայտ կին։ Այնտեղ կար 15-ամյա Սամանտա Դաթոնի լուսանկարը։ Ջեքը պարզում է, որ նա ապրում է խորթ ընտանիքում, քանի որ նրա իրական մայրը հանցավոր անցյալով թմրամոլ է։
Ջեքը գտնում է Սամանտային և տեսնում, թե ինչպես է նա փոքր գողություն կատարում։ Սամանտան նկատելով նրան վռնդում է, մտածելով, որ նա իր մոր հանցավոր ընկերներից մեկն է։ Ռիչերը աղջկանից լսում է իր սեփական արտահայտությունը՝ «Չեմ սիրում, երբ ինձ հետևում են»։ Երևում է, որ նրան դուր է գալիս Սամանտայի վճռականությունը և նա սկսում է կասկածել իր անսպասելի հայրության ամբողջական անհնարինությանը։
Ռիչերը նորից է հանդիպում Մուրկրոֆթի հետ, բայց նա չի շտապում կիսվել Թյորների գործի մանրամասներով։ Գիշերը անհայտ անձինք տանջում և սպանում են Մուրկրոֆթին։ Նրա մահվան մեջ մեղադրում են Ռիչերին, ձերբակալում են և տանում այն բանտը, որտեղ պահում էին նաև Թյորներին։ Նրա հետևից գալիս են վարձու մարդասպաններ։ Ռիչերը փրկում է Թյորներին և նրանք միասին փախչում են բանտից։ Սյուզենը փորձում է պարզել, թե ինչու են մահացելԱֆղանստանի զինվորները։ Այդ ժամանակ նրանց հետքի վրա կանգնում է Մուրկրոֆթի մարդասպանը՝ Ջեք «Որսորդը»։
Ռիչերը և Թյորները մի կերպ կարողանում են փախչել պրոֆեսիոնալ վարձու մարդասպանից, որից հետո ներխուժում են գնդապետ Մորգանի տուն։ Նրանց հաջողվում է տեղեկություն կորզել զոհված զինվորների և միակ փրկված վկայի՝ Դենիել Պրյուդոմի մասին, և պարզվում է, դրա մեջ ներքաշված է «Պարասոս» ընկերությունը։ Նրանց հետևից «Որսորդը» գալիս է Մորգանի տուն, սպանում է նրան և նորից դավելով Ռիչերին։
Ռիչերը Թյորների հետ միասին գնում է Սամանտայի մոտ (Ռիչերի աղջկա) հասկանալով, որ նրան վտանգ է սպառնում։ Սամանտայի տանը նրանք գտնում են խորթ ծնողների դիակները և խոհանոցի պահարանի մեջ թաքնված, վախեցած աղջկան։ Արդեն երեքով նրանք մեկնում են Նոր Օրլեան, որտեղ ապրում է Պրյուդոմի կինը։ Բայց նա չգիտի, թե որտեղ է իր ամուսինը, միայն ասում է, որ «Դենիելը այնտեղ է, որտեղ կան թմրանյութեր»։
Սամանտայի միջոցով Ռիչերը վերջ ի վերջո գտնում է Պրյուդոմին։ Վերջինս նրան պատմում է, որ Աֆղանստանում զոհվածները պարզել էին ճշմարտությունը «Պարասոսի» մասին, որը պետք է այնտեղից ԱՄՆ բերեր զենքերը, սակայն դրա փոխարեն նրանք զենքերը վաճառում էին աֆղանական զինվորականներին և ԱՄՆ էր բերում դատարկ արկղեր։ Սյուզենը օգնության է խնդրում իր հին ընկերոջից՝ կապիտան Էնթոնի Էսպինից։ Նա նշանակված ժամին գալիս է Պրյուդոմի հետ հանդիպման, սակայն որոշ ժամանակ անց նրանց վրա հարձակվում են «Պարասոսի» կողմից ուղարկված վարձու մարդասպանները։ Էսպինին վիրավորում են, իսկ Պրյուդոմին սպանում։
Էսպինը, Ռիչերը և Թյորները գնում են «Պարասոս», որտեղ ժամանում է հեթական գոյություն չունեցող զենքերի խմբաքանակը։ Սկզբում նրանց խանգարում են «Պարասոսի» պահակները, բայց ընկերության ղեկավար գեներալ Ջեյմս Հարկնեսը ինքն է ցույց տալիս, որ արկղերը լիքն են։ Թյորները հուսահատության մեջ է, Ռիչերը խաբեության հոտը առնելով, կոտրում է հրթիռներից մեկը, և այնտեղից թափվում են ափիոնով լի տոպրակներ։ Հարկնեսին և նրա կամակատարներին ձերբակալում են։
Այդ ժամանակ քաղաքի մյուս ծայրում «Որսորդը» գտնում է Սամանտայի հետքը։ Նա միայն հասցնում է տեղյակ պահել Ռիչերին և փորձում է թաքնվել մարդասպանից։ Ջեքը հուսահատված վազում է դստերը փրկելու։ Օրլեանի փողոցներում դիմակահանդես էր, և մարդկանց մեծ ամբոխը դժվարացնում են «Որսորդի» փնտրտուքները։ Վերջ ի վերջո նա նկատում է աղջկան, ով մագլցում էր տների տանիքներին՝ փորձելով վազել դրանց վրայով։ Այդ պահին հասած Ռիչերը նույնպես տեսնում է Սամանտային և նրան հետևող մարդասպանին։ Բայց երբ Ջեքը հասնում է աղջկան, «Որսորդը» արդեն բռնել էր Սամանտային և ատրճանակը պահել նրա քունքին։ Ռիչերը, Սամանտային նշան տալով, հարձակվում է «Որսորդի» վրա, աղջիկը վերջին վայրկյանին փրկվում է, իսկ Ռիչերը «Որսորդի» հետ ընկնում է տանիքից։ Անկումը մահացու չէր, և, ուշքի գալով, նրանք բռունցքներով մարտի են բռնվում, որում ի վեջո հաղթում է Ռիչերը։
Արտադրություն
Ի սկզբանե հայտնում էին, որ ֆիլմի երկրորդ մասը դժվար թե նկարահանվի հյուսիսամերիկյան վարձույթում առաջին ֆիլմի համեստ շահույթի պատճառով ։ Սակայն 2013 թվականի փետրվարին սիկվելի հայտնվել դարձավ առավել հավանական, երբ ֆիլմն ամբողջ աշխարհում ստացավ 200 միլիոն դոլարից ավելի շահույթ ։ 2013 թվականի դեկտեմբերի 9-ին հայտարարվեց, որ Paramount Pictures-ը և Skydance Media-ն մշակում են սիքվելը՝ հիմնված 2013 թվականի «Երբեք մի վերադարձիր» վեպի վրա ։
2014 թվականի մայիսի 14-ին հայտարարվեց, որ Թոմ Քրուզը կվերադառնա Ջեք Ռիչերի դերը խաղալու ։
2015 թվականի մայիսի 19-ին Deadline.com-ը հայտնեց, որ Էդվարդ Զուիքը կնկարահանի ֆիլմը և կգրի սցենարը Մարշալ Հերսկովիզի հետ, մինչ այդ այն գրում էր Ռիչարդ Ուեկը։ Զվիկը և Քրուզը անցյալում նույնպես աշխատել են միասին «Վերջին սամուրայ» ֆիլմի նկարահանման ժամանակ ։ 2015 թվականի օգոստոսի 14-ին TheWrap-ը հայտնեց, որ Քոբի Սմալդերսը բանակցությանններ է վարում ֆիլմի գլխավոր կնոջ դերը ստանալու համար ։ 2015 թվականի սեպտեմբերին նաև հայտնի դարձավ, որ դերերի համար բանակցությաններ են վարում նաև Դանիկա Յարոշը, Էլդիս Հոդջը և Պատրիկ Հյուսինգերը ։ 2015 թվականի հոկտեմբերի 20-ին Հոլթ ՄակԿելլանին և Օսթին Հեբերթը միացել են դերասանական կազմին , իսկ 2012 թվականի նոյեմբերի 12-ին՝ Ռոբերտ Կատրինին ։ 2016 թվականի հունվարի 20-ին հայտարարվեց, որ Ռոբերտ Կնեպերը կխաղա գեներալ Ջեյմս Հարկնեսի դերը ։
Ֆիլմի նկարահանումները սկսվեցին 2015 թվականի հոկտեմբերի 20-ին Լուիզիանա նահանգի Նոր Օրլեան քաղաքում։ 2015 թվականի նոյեմբերի 23-ին նկարահանումները տեղի էին ունենում Բաթոն Ռուժում։ 2016 թվականի հունվարին նկարահանումները տեղի էին ունենում Սեյթ Ֆրանսիսվիլում։
2015 թվականի սեպտեմբերին Paramount Pictures-ը ֆիլմի պրեմիերան նշանակեց 2016 թվականի հոկտեմբերի 21-ին ։
Ծանոթագրություններ
Կատեգորիա:2016 ֆիլմեր Կատեգորիա:Էդուարդ Ցվիկի ֆիլմեր Կատեգորիա:Paramount Pictures ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան դետեկտիվ ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Անգլերեն ֆիլմեր Կատեգորիա:IMAX ֆիլմեր Կատեգորիա:Նոր Օռլեանում նկարահանված ֆիլմեր Կատեգորիա:Ֆիլմեր Հելոուինի մասին Կատեգորիա:Ամերիկյան սիքվել ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:Ամերիկյան ֆիլմեր Կատեգորիա:Բրիտանական վեպերի էկրանավորումներ Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում Կատեգորիա:Ամերիկյան քրեական թրիլեր ֆիլմեր
Պարոն Լուսավորիչ
«Պարոն Լուսավորիչ» (Mr Hublot), 2013 թվականի Ֆրանսիայի և Լյուքսեմբուրգի արտադրության անիմացիոն կարճամետրաժ ֆիլմ։ Ռեժիսորներ`Լորան Ուիտցը և Ալեքսանդր Էսպիգարեսը ժապավենի ստեղծման վրա աշխատել են ավելի քան 3 տարի ։
Սյուժե
Լուսավորիչը իր պատուհանից մշտապես հետևում էր մեխանիկական թափառական շնիկին։ Նա ապրում էր ստվարաթղթե տուփի մեջ, աղբի բեռնարկղերի մոտ` դիմացի շենքի կողքին, որը վաճառքի էր հանված։
Մի օր Լուսավորիչը չի կարողանում հանգիստ աշխատել փողոցի աղմուկի և հաչոցի պատճառով։ Նա դուրս է գալիս առմուտք և տեսնում է, որ աղբատարը, որը եկել էր թափոնները վերամշակելու բարձում է ստվարաթղթե արկղը, որտեղ գտնվում էր շունը։ Լուսավորիչը չգիտի, թե ինչ պետք է անի, նա բացում է մուտքի դռան փականը և խուճապի մեջ ընկած սկսում է միացնել և անջատել լույսը, վերջապես, նա վազում է փողոց, բայց արդեն ուշ է...
Տխրությամբ նայում է ճանապարհվող աղբատարին և չի նկատում, թե ինչպես է հետևի կողմից նրան մոտենում նույն շնիկը։ Լուսավորիչը ուրախությամբ նրան վերցնում է ձեռքը և տանում է ապրելու իր բնակարանում։
Ժամանակը գնում է, շունը դառնում է ավելի ու ավելի մեծ։ Տեղ զբաղեցնելով սենյակում, նա նախ խանգարում է տիրոջը դուրս գալ պատշգամբ, ապա փղի չափերի է հասնում, որը կարող է ազատ տեղաշարժվել իրենց փոքրիկ բնակարանում, սպառնալով քանդել այն։ Մի գիշեր Լուսավորիչը որոշում է վերցնել պտուտակահանը, մանեկադարձիչը, սղոցը և սկսում է ինչ-որ բան մասերի բաժանել։
Դրանից քիչ անց մուլտֆիլմում երևում է, որ Լուսավորիչը տուն է գնել, մեծ սրահով և հիմա ապրում է այնտեղ իր հսկայական շան հետ, սրահում բավականին տեղ կա, որպեսզի շունը կարողանա վազել և խաղալ։
Վերջին կադրերում, երբ արդեն տիտրներն են գնում, հանդիսատեսը կարող է նկատել, որ հսկայական անիվը, որի մեջ խաղում էր հսկայական երկաթե շունը անցնում է տիրոջ վրայով։
Արտաքին հղումներ
Կատեգորիա:2013 մուլտֆիլմեր Կատեգորիա:Համակարգչային անիմացիոն ֆիլմեր Կատեգորիա:Կարճամետրաժ մուլտֆիլմեր Կատեգորիա:Ֆրանսիական մուլտֆիլմեր
Ազարիա Ջահկեցի
Ազարիա Ջահկեցի, հայ կաթոլիկ քահանա։
Կենսագրություն
Ազարիա Ջահկեցին ծնվել է Ճահուկ գավառի Ճահուկ գավառակենտրոնում ։
Աշխատանքային գործունեություն
Ազարիա Ջահկեցին Անտոն Նազարոսի հետ որպես դեսպան Եվրոպական վեհապետներին (Հռոմի պապ, Տոսկանայի դուքս, Վենետիկի քաղաքապետ) Պարսից շահի թղթերը մատուցելու համար 1669-ից 1673 թվականներին ճամփորդել է Եվրոպայում ։
Ծանոթագրություններ
Կատեգորիա:Հայ կաթողիկե եկեղեցական գործիչներ Կատեգորիա:17-րդ դարի ծնունդներ Կատեգորիա:Ճահուկ գյուղում ծնվածներ
Մրգանուշ
Մրգանուշ (նախկին անվանումը` Զոհրաբլու), Հայաստանի Հանրապետության մայրաքաղաք Արարատի մարզի Արտաշատի տարածաշրջանում, Արտաշատ քաղաքից 12 կմ հյուսիս- արևելք։ Մրգանուշ է վերանվանվել 1945 թ. օգոստոսի 20-ին ։
Պատմություն
Գյուղը տեղակայված է Արարատյան դաշտում, ծովի մակարդակից ունի 905 մ բարձրություն։
Կլիման
Կլիման չոր, խիստ ցամաքային է։ Ձմեռը սկսվում է դեկտեմբերի կեսերին, հունվարյան միջին ջերմաստիճանը տատանվում է -15-ից -20 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատային են, որոնք ոռոգման ընթացքում վերածվել են կուլտուր- ոռոգելի լանդշաֆտի։ Ագրոկլիմայական տեսակետից համայնքը ընկած է բացարձակ ոռոգման գոտում։
Բնակչություն
Ըստ ՀՀ 2011 թ. մարդահամարի արդյունքների` Մրգանուշի մշտական բնակչությունը կազմել է 1101, առկա բնակչությունը` 1016 մարդ, բնակչության փոփոխությունը ժամանակի ընթացքում` ստորև.
Տնտեսություն
Գյուղն ունի առկա 300 տնտեսություն, գրադարան, մշակույթի տուն, բուժկետ, կապի հանգույց։ Համայնքի տնտեսության մասնագիտացված ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 117 հա, որից վարելահող՝ 42 հա, պտուղ՝ 46 հա, խաղող՝29 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։
Գյուղում է գտնվում «Մրգանուշ» գինու-կոնյակի գործարանը։
Հղումներ
Կատեգորիա:Արարատի մարզի գյուղեր Կատեգորիա:1873 թվականին հիմնադրված բնակավայրեր
Ազարիա Ապարանեցի
Ազարիա Ֆրիդոն Ապարանեցի, հայ եկեղեցական գործիչ, կաթոլիկ եպիսկոպոս։
Կենսագրություն
Ազարիա Ֆրիդոն Ապարանեցին ծնվել է 1562 թվականին, Երնջակ գավառի պատմական Տիգրանավան (Ապարաններ) գյուղում։ Եղել է Նախիջևանի կաթոլիկ եկեղեցու վիճակի առաջնորդ։ 1602 թվականին մեկնել է Հռոմ իր պաշտոնի հաստատման համար և չի կարողացել վերադառնալ հայրենիք։ Մահացել է Հռոմում և թաղվել սուրբ Մարիամ Եգիպտացի եկեղեցում ։
Ծանոթագրություններ
Կատեգորիա:1562 ծնունդներ Կատեգորիա:Երնջակ գավառում ծնվածներ Կատեգորիա:Հռոմ մահացածներ Կատեգորիա:Հայ եկեղեցական գործիչներ
Քեթլին Քենեդի
Քեթլին Քենեդի (Kathleen Kennedy, ), ամերիկացի կինոպրոդյուսեր ։ 1981 թվականին ամուսնու՝ Ֆրենկ Մարշալի և Սթիվեն Սփիլբերգի հետ միասին դարձել է «Amblin Entertainment»-ի հիմնադիրներից մեկը։ Հայտնի է «Այլմոլորակային» ֆիլմի և «Յուրայի ժամանակաշրջանի այգի» ֆիլմերի շարքի արտադրությամբ, ինչպես նաև որպես Lucasfilm-ի նախագահ։ ԱՄՆ-ում դրամարկղային հավաքների տեսանկյունից Քենեդին ամենահաջող պրոդյուսերների շարքում զբաղեցնում է երկրորդ տեղը (Սթիվեն Սփիլբերգից հետո)։ 2018 թվականի մարտի տվյալներով այն ֆիլմերը, որոնց վրա նա աշխատել է, ընդհանուր առմամբ հավաքել են 7,5 միլիարդ ԱՄՆ դոլար ։
Վաղ տարիներ
Քեթլին Քենեդին ծնվել է 1953 թվականի հունիսի 5-ին Բերքլիում՝ դերասանուհի Դիոն Մարիի («Դեդե») և փաստաբան ու դատավոր Դոնալդ Ռ․ Քենեդիի ընտանիքում։ 1971 թվականին ավարտել է Ռեդինգում գտնվող Շաստի միջնակարգ դպրոցը։ Կրթությունը շարունակել է Սան Դիեգոյի պետական համալսարանում, որն ավարտել է հեռահաղորդակցության և կինոյի ոլորտի մասնագիտացմամբ։ Ուսման վերջին տարում Քենեդին աշխատանք է ստացել Սան Դիեգոյի տեղական «KCST» հեռուստաալիքում, որտեղ զբաղեցրել է տարբեր պաշտոններ՝ սկսած ստուդիայի օպերատորից մինչև «KCST»-ի լուրերի արտադրության համակարգող։ «KCST»-ում ավարտելով վարձու աշխատանքը՝ նա միևնույն հեռուստաալիքում ստեղծել է «You’re On» անունը կրող թոք-շոուն, որը վարել է չորս տարիների ընթացքում (մինչև Լոս Անջելես վերադառնալը)։ Հենց Լոս Անջելեսում է նա ստացել իր առաջին աշխատանքը կինոպրոդյուսերության ոլորտում, որը նրան է տրամադրել Ջոն Միլիուսը, որն այդ ժամանակ աշխատում էր Սփիլբերգի ֆիլմերից մեկի՝ «1941»-ի վրա։ Տիտրերում Քենեդին նշվել է որպես արտադրության օգնական (Production assistant)։
Պրոդյուսերի կարիերա
1981 թվականին Սթիվեն Սփիլբերգը, Քեթլին Քենեդին և նրա ապագա ամուսինը՝ Ֆրենկ Մարշալը, հիմնադրել են բավականին հաջողված «Amblin Entertainment» արտադրական ընկերությունը։ Քեթլինն իր վրա է վերցրել ընկերության կառավարման մեծ մասը և զբաղեցրել է տնօրենի պաշտոնը մինչև 1992 թվականը, երբ նրանք ամուսնու հետ որոշել են հիմնել սեփական կինոընկերությունը՝ «The Kennedy/Marshall Company»-ն։
Քեթլին Քենեդին մտնում է Կինոարվեստի և գիտության ակադեմիայի ղեկավարների խորհրդի կազմի մեջ։
1995 թվականին Քենեդին արժանացել է «Women in Film Crystal + Lucy Awards» մրցանակի, որը շնորհվում է անվանի կանանց, որոնք բարձրացրել են կանանց դերը ժամանցի ինդուստրիայում ։
2005 թվականին Քեթլին Քենեդին եղել է Սթիվեն Սփիլբերգի վերջին երկու՝ «Աշխարհների պատերազմ» և «Մյունխեն» ֆիլմերի գործադիր պրոդյուսերը։ Մարշալն ու Քենեդին եղել են Գիլբի ստուդիայի 2009 թվականին թողարկած «Պոնյո ձկնիկը ժայռին» և 2012 թվականին թողարկած «Արիետին՝ լիլիպուտների երկրից» մուլտֆիլմերի ամերիկյան տարբերակների պրոդյուսերները ։
2012 թվականին Քենեդին դարձել է «Lucasfilm Ltd.» կինոընկերության համանախագահը ՝ տեղ զբաղեցնելով Ջորջ Լուկասի կողքին, ում ավելի ուշ այդ պաշտոնում փոխարինել է Քեթլինի ամուսինը՝ Ֆրենկ Մարշալը։ 2012 թվականին Քեթլին Քենեդին ստացել է «Lucasfilm»-ի նախագահի պաշտոնը, այն բանից հետո, երբ «The Walt Dis ney Company» ընկերությունը ձեռք է բերել այն ։
2018 թվականի նոյեմբերին Քենեդին և Մարշալը դարձել են Իրվինգ Թալբերգի անվան մրցանակի դափնեկիրներ կինոարտադրության մեջ ունեցած նշանակալի պրոդյուսերական ներդրման համար ։
Ծանոթագրություններ
Կատեգորիա:Հունիսի 5 ծնունդներ Կատեգորիա:1953 ծնունդներ Կատեգորիա:Ամերիկացի կինոպրոդյուսերներ Կատեգորիա:BAFTA մրցանակի դափնեկիրներ
Աղապարոն
Աղապարոն, հայկական արական անուն։ Կազմված է աղա և պարոն բառաբարդությամբ։ Գործածվել է 15-րդ դարում ։
Ծանոթագրություններ
Կատեգորիա:Հայկական արական անձնանուններ
Տոմաշ Ռաձինսկի
Տոմաշ Ռաձինսկի (Tomasz Radziński, ), լեհական ծագմամբ կանադացի նախկին ֆուտբոլիստ, հարձակվող։ Խաղացել է Կանադայի հավաքականում։
Ակումբային
Կանադա տեղափոխվելուց առաջ Տոմաշ Ռաձինսկին խաղացել է Լեհաստանում և Գերմանիայում։ 1990 թվականին միացել է «Նորթ Յորք Ռոքեթս» ակումբին, այնուհետև հանդես է եկել «St. Catharines Roma» ակումբում։ 1994 թվականին տեղափոխվել է «Ժերմինալ Բեերսխոտ», որտեղ մասնակցել է 104 խաղի և խփել 40 գոլ։ 1998 թվականին տեղափոխվել է Բելգիայի «Անդերլեխտ», որը հաղթել է Բելգիայի առաջնությունում, իսկ Ռաձինսկին 2000/01 մրցաշրջանում ճանաչվել է լավագույն ռմբարկու՝ դառնալով 23 գոլի հեղինակ։ 2001 թվականին ֆուտբոլիստին գնել է անգլիական «Էվերթոն» ակումբը 6.750.000 եվրոյով։ Հետագայում տեղափոխվել է Լոնդոնի «Ֆուլհեմ» 3 միլիոն եվրոյով։ Նա երեք տարի անցկացրել է այդ ակումբում՝ մասնակցելով 93 խաղի և խփելով 10 գոլ։ 2007 թվականի ամռանը տեղափոխվել է «Շկոդա Կսանտի» ակումբ։ 2008 թվականի օգոստոսին նա տեղափոխվել է «Լիերս» ակումբ 250 հազար եվրոյի դիմաց։
Հավաքականում
1995 թվականից խաղացել է Կանադայի հավաքականում՝ անցկացնելով 46 հանդիպում և դառնալով 10 գոլի հեղինակ ։
Աքվալանգ
Աքվալանգ ( – ջուր և lung – թոքեր), ջրի տակ շնչելու մեխանիկական սարք՝ բաղկացած սեղմված օդով լի անոթից, դիմակից և դրանք միացնող ակվալանգից։ Ակվալանգի մասերն են՝ Ստեղծել են 1943 թվականին ֆրանսիացիներ ժ․ Ի․ Կուստոն և Պ․ Է․ Դանյանը ։
Սերբիայի գիտությունների և արվեստի ակադեմիա
Սերբիայի գիտությունների և արվեստի ակադեմիա (Српска академија наука и уметности, САНУ), Սերբիայի բարձրագույն գիտական և լուսավորչական ամենաակնառու ակադեմիական հաստատությունը՝ հիմնադրված 1841 թվականին։ Սերբիայի գիտությունների թագավորական ակադեմիա անունով գոյություն է ունեցել 1886 թվականին հիմնադրումից մինչև 1947 թվականը, երբ ստացավ Սերբիայի գիտությունների ակադեմիա անվանումը։ 1960 թվականին օրենքով հաստատվել է այժմյան անունը (հապավումը՝ ՍԱՆՈՒ)։
Ակադեմիայի կազմում եղել են Իոսիֆ Պանչիչը, Յովան Ցվիիչը, Ստոյան Նովակովիչը, Բրանիսլավ Պետրոնիևիչը, Միխայլո Պուպինը, Նիկոլա Տեսլան, Միլուտին Միլանկովիչը, Միխայլո Պետրովիչ-Ալասը, Բոգդան Գավրիլովիչը, Իվո Անդրիչը, Դանիլո Կիշը և սերբական ու այլ ծագմամբ բազմաթիվ այլ գիտնականներ ու արվեստագետներ։
Նախորդներ
Սերբիայի գիտությունների թագավորական ակադեմիան (Српска краљевска академија) Սերբական գիտական միության (Српско учено друштво) հետնորդն էր, որի հետ միավորվել է 1892 թվականին և ընդունել նրա անդամներին որպես սեփական սովորական կամ պատվավոր անդամների։ Նույնը տեղի էր ունեցել նաև մի քանի տասնամյակ առաջ, երբ Սերբական գիտական միությունը 1864 թվականի հուլիսի 29-ին զբաղեցրեց Սերբիայի կրթության միությանը (Друштво српске словесности)` Սերբիայի Իշխանության առաջին ուսումնական միությունը՝ հիմնադրված 1841 թվականի նոյեմբերի 7-ին։
1864 թվականին Միությունն ընտրեց իր կազմը միջազգային հեղափոխական գործիչներից՝ Ջուզեպպե Գարիբալդի, Նիկոլայ Չեռնիշևսկի և Ալեքսանդր Գերցեն, սակայն արագորեն լուծարվեց արքայազն Միխայիլ Օբրենովիչի պահպանողական կառավարության գործողությունների պատճառով։
Սերբիայի թագավորական ակադեմիայի հիմնադրում
Մինչև 1886 թվականին նոյեմբերի 1-ին Սերբիայի գիտությունների և արվեստի ակադեմիայի օրինական հիմնադրումը (որպես Սերբիայի թագավորական ակադեմիա) այն Սերբիայի բարձրագույն ակադեմիական հաստատությունն էր։ Համաձայն Սերբիայի թագավորական ակադեմիայի հիմնադրման հրամանագրի թագավոր Միլանը պիտի ընտրեր առաջին ակադեմիականին, որն էլ իր հերթին պիտի ընտրեր ակադեմիայի մյուս անդամներին։ Առաջինն ընտրված գիտնականների անունները հայտարարեց թագավոր Միլանը 1887 թվականի ապրիլի 5-ին։ Այդ ժամանակ գոյություն ունեին ակադեմիայի չորս բաժանմունքներ, որոնք ժամանակին կոչվում էին «մասնագիտացված ակադեմիաներ»։ Յուրաքանչյուր բաժնում ընդգրկվեցին չորսական ակադեմիկոս։
Բնական գիտությունների ակադեմիա
Փիլիսոփայության ակադեմիա
Հասարակական գիտությունների ակադեմիա
Արվեստի ակադեմիա
Ներկա
Այսօր ակադեմիայում գլխավորվում են սակավաթիվ գիտահետազոտական նախագծեր, որոնք իրականացվում են սերբական այլ գիտական հաստատությունների հետ համագործակցությամբ և միջազգային կազմակերպությունների օգնությամբ։
Շենք
Ակադեմիան 1909-1952 թվականներին գտնվել է Բրանկովյան փողոցի վրա (տուն 15)։ 1963 թվականին շենքի փլուզումից հետո ակադեմիան տեղափոխվեց Կնեզ Միխայիլովի փողոց (տուն 35)։
Արտաքին հղումներ
Կատեգորիա:Սերբիայի արվեստ Կատեգորիա:Սերբիայի համալսարաններ Կատեգորիա:Սերբիայի մշակույթ Կատեգորիա:Գիտությունների ազգային ակադեմիաներ Կատեգորիա:Սերբիայի պատմություն Կատեգորիա:1886 հիմնադրումներ Կատեգորիա:1886 Եվրոպայում Կատեգորիա:Կրթությունը Սերբիայում
Վազրիկ Սեկոյան
Վազրիկ Սեկոյան, հայ քաղաքական գործիչ, 1952-1954 թվականներին Երևանի քաղաքային խորհրդի գործադիր կոմիտեի նախագահ։
Կենսագրություն
Վազրիկ Սեկոյանը ծնվել է 1909 թվականին, Երևանի նահանգի Սուրմալու գավառի Իգդիր գյուղում։ Միջնակարգ կրթություն ստացել է Երևանում, այնուհետև զբաղվել է ուսուցչությամբ։ Սովորել է Ադրբեջանի գյուղատնտեսական ինստիտուտի հիդրոտեխնիկայի ֆակուլտետում։
Աշխատել է Հայաստանի ջրային տնտեսության բնագավառներում։ 1952 թվականին Սեկոյանն ընտրվել է Երևանի քաղխորհրդի գործկոմի նախագահ և պաշտոնավարել մինչև 1954 թվականը։ 1965-1973 թվականներին եղել է ՀԽՍՀ շինանյութերի արդյունաբերության նախարարը ։
Ծանոթագրություններ
Կատեգորիա:Երևանի քաղաքապետներ Կատեգորիա:Հայ քաղաքական գործիչներ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:ՀԽՍՀ վաստակավոր շինարարներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Կարմիր աստղի շքանշանի ասպետներ Կատեգորիա:Հոկտեմբերյան հեղափոխության շքանշանով պարգևատրվածներ Կատեգորիա:«Խիզախության համար» մեդալով պարգևատրվածներ (ԽՍՀՄ) Կատեգորիա:Հայ նախարարներ
Գալինա Կուկլևա
Գալինա Ալեքսեևնա Կուկլևա (Галина Алексеевна Куклева, ), ռուս բիաթլոնիստ, Օլիմպիական խաղերի չեմպիոն և աշխարհի եռակի չեմպիոն։ ԽՍՀՄ սպորտի վարպետ (1990), Ռուսաստանի սպորտի վաստակավոր վարպետ (1998)։ ԽՍՀՄ (1990 թվականից) և Ռուսաստանի (1993 թվականից, մարզիչ՝ Լ. Գուրև) ազգային հավաքականների անդամ։
Իշիմբայ քաղաքի բիաթլոնի հանրապետական օլիմպիական ռեզերվի մանկապատանեկան մարզադպրոցի սան է։ Մարզիչը եղել է Վ. Նովոժիլովը։
2002-2003 մրցաշրջանի վերջում հայտարարել է պրոֆեսիոնալ սպորտից հեռանալու մասին։
Ձմեռային օլիմպիական խաղեր
1998 թվականին Նագանոյում կայացած Ձմեռային օլիմպիական խաղերում Գալինա Կուկլևան 7,5 կմ սպրինտում դարձել է օլիմպիական չեմպիոն, ինչպես նաև Ռուսաստանի թիմի կազմում նվաճել է արծաթե մեդալ փոխանցումավազքում։ 2002 թվականի Ձմեռային օլիմպիական խաղերում փոխանցումավազքում դարձել է բրոնզե մեդալակիր։
Աշխարհի առաջնություններ
Գալինա Կուկլևան Ռուսաստանի թիմի կազմում երեք անգամ դարձել է աշխարհի չեմպիոն փոխանցումավազքում 2000, 2001 և 2003 թվականներին։ 2000 թվականին զանգվածային մեկնարկում և 1999 թվականին Օսլոյում նվաճել է արծաթե մեդալներ փոխանցավազքում։ 1997 թվականին փոխանցավազքում արժանացել է բրոնզե մեդալի։
Աշխարհի գավաթներ
Հաղթել է աշխարհի գավաթի 9 էտապներում (1996-2000, 2002-2003), նվաճել արծաթե (1996, 2000, 2002-2003) և բրոնզե (1993-1994, 1996-1999, 2002) մեդալներ։
Եվրոպայի առաջնություն
1996 թվականին դարձել է Եվրոպայի չեմպիոն փոխանցումավազքում։ 1996 թվականին սպրինտում նվաճել է բրոնզե մեդալ։
Աշխարհի և Եվրոպայի առաջնություններ (պատանեկան)
1990 թվականին դարձել է աշխարհի չեմպիոն, 1992 թվականին՝ աշխարհի առաջնության բրոնզե մեդալակիր։ 1991 թվականի Եվրոպայի առաջնությունում նվաճել է արծաթե մեդալ։
Ռուսաստանի առաջնություններ
1996 թվականին դարձել է Ռուսաստանի առաջնության արծաթե մեդալակիր։
1997 թվականին ճանաչվել է ամառային բիաթլոնի Ռուսաստանի չեմպիոն։
Կրթություն
Իշիմբայի թիվ 2 միջնակարգ դպրոցի շրջանավարտ է ։ 1998 թվականին ավարտել է Տյումենի պետական համալսարանը։
Տյումենի պետական համալսարանի պրոֆեսոր է։
Արտաքին հղումներ
Կատեգորիա:Ռուս մարզիկներ Կատեգորիա:Ռուս բիաթլոնիստներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:Ռուսաստանի սպորտի վաստակավոր վարպետներ Կատեգորիա:Ռուս օլիմպիական չեմպիոններ‎ Կատեգորիա:1998 թվականի Ձմեռային օլիմպիական խաղերի չեմպիոններ Կատեգորիա:ԽՍՀՄ սպորտի վարպետներ Կատեգորիա:Օլիմպիական չեմպիոններ
Կղմուխ անցողուն
Կղմուխ անցողուն, բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Տարածվածություն
Հայաստանում հանդիպում է Սևանի (Արեգունու ափ, Լճաշեն գյուղի շրջակայք) և Դարեղեգիսի (Խաչիկ և Գնիշիկ գյուղերի շրջակայք) ֆլորիստիկական շրջաններում։ Աճում է նաև Նախիջևանում և Անատոլիայում ։
Էկոլոգիա
Աճում է ենթալպյան և ալպյան գոտիներում՝ ծովի մակերևույթից 2300-2800 մ բարձրությունների վրա, մարգագետիններում, ժայռի միջև, խոնավ վայրերում։ Ծաղկում է հուլիս-օգոստոս ամիսներին, պտղաբերում՝ օգոստոս-սեպտեմբերին ։
Պահպանություն
Վտանգված տեսակ է, որի տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված չէր, ընդգրկված չէ նաև GITES-ի և Բեռնի կոնվենցիաների հավելվածներում։
Պոպուլացիայի մի մասը պահպանվում «Սևան» ազգային պարկի պահպանման գոտում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Բարդածաղկավորներ Կատեգորիա:ՀՀ Կարմիր գրքում գրանցված բույսեր
Մեթյու Մայքլ Կարնահան
Մեթյու Մայքլ Կարնահան (Matthew Michael Carnahan, երբեմն նշվում է Մետ Կարնահան), ամերիկացի սցենարիստ, ով գրել է«Թագավորություն» ֆիլմի սցենարը և BBC ալիքի «Մեծ խաղեր» դրամատիկական սերիալի կինոադապտացիան
Գործունեություն
Կարնահանը գրել է նաև «Առյուծները գառների համար» ֆիլմի սցենար United Artists համար ։ Նրա եղբայրը Ջո Կարնահանն է, ով «Թմրադիլեր» (2002), «Հաղթաթղթի մեկնոցը»(2006) և «Խումբ-Ա» (2010) ֆիլմերի սցենարիստն ու ռեժիսորն է։
Կարնահանի աշխատանքի քննադատական ռեակցիան տարբեր էր ։ «Թագավորության» վարկանիշը Metacritic կայքում կազմել է 56։ Rotten Tomatoes-ը ֆիլմին տվել է 53 % դրական գնահատական, 120  գնահատականների հիման վրա։ «Առյուծները գառերի համար» ֆիլմը հիմնականում ստացել է բացասական գնահատականներ քննադատների կողմից։ Rotten Tomatoes կայքում քննադատների 27%-ը  տվել են դրական գնահատականներ, 133 գնահատականների հիման վրա։ Metacritic-ում  ֆիլմի միջին միավորը 100-ից 47 է, 33 գնահատականների հիման վրա։
Նա աշխատել է զոմբիների մասին «Համաշխարհային պատերազմ Զ » ֆիլմի սցենարի վրա (2013) ։
Ինչպես նաև իր եղբայր Ջո Կարնահանի հետ  գրել է«Նեմեսիս» կինոադապտացիայի սցենարը ։
Հոակին Ֆենիքս
Հոակին Ռաֆայել Ֆենիքս (Joaquin Raphael Phoenix, [hwɑːˈkiːn ˈfiːnɪks], ծնված՝ Հոակին Ռաֆայել Բոտոմ, ), ամերիկացի դերասան, պրոդյուսեր և երաժիշտ։
Դերասան Ռիվեր Ֆենիքսի կրտսեր եղբայրը։
«Ոսկե Գլոբուս» կինոմրցանակի քառակի անվանակարգված և դափնեկիր, Վենետիկի կինոփառատոնի Վոլպի գավաթի դափնեկիր լավագույն դերասանի համար և «Գրեմմի» մրցանակի դափնեկիր, «Օսկար» մրցանակի և Բրիտանական կինոակադեմիայի մրցանակի եռակի անվանակարգված։
Ֆենիքսին համաշխարհային ճանաչում բերել է հռոմյան կայսր Կոմմոդոսի դերը «Գլադիատոր» ֆիլմում, հայտնի է նաև դերերով «Նշաններ», ««Ռուանդա» հյուրանոց», «Խորհրդավոր անտառ», «Անցնել սահմանը» և «Նա» ֆիլմերում։ Քննադատների մեծամասնության կարծիքով նրա դերասանական տաղանդի գագաթնակետն է հանդիսանում Ֆրեդի Կուելի դերը «Վարպետը» ֆիլմում, այդ դերի համար Ֆենիքսը Ամերիկյան կինոակադեմիայի «Օսկար» մրցանակի հանձնման արարողության ժամանակ համարյա վերցնում էր արձանիկը լավագույն դերասանի համար  ։
Կենսագրություն
Հոակին Ֆենիքսը ծնվել է 1974 թվականի հոկտեմբերի 28-ին Սան Խուանում, Պուերտո Ռիկո։ Մայրը՝ Առլին Շերոն Ֆենիքս (Arlyn Phoenix, ծնված Դունեց, ծնվել է 1944 թվականին), սերում էր Բրոնքսում բնակություն հաստատած Հունգարիայից և Ռուսաստանից ներգաղթած հրեական ընտանիքից ։ Հայրը՝ Ջոն Լի Բոտոմ (John Lee Bottom), ծնունդով Կալիֆորնիայից էր և կաթոլիկ։ Առլինը իր ընտանիքը լքել էր 1968 թվականին և տեղավոխվել Կալիֆորնիա, իսկ այնուհետև հանդիպում է ապագա ամուսնուն ճանապարհորդելու ժամանակ։ Նրանք ամուսնանում են 1969 թվականին։ Նրա ծնողները եղել են «Աստծո զավակներ» աղանդի հետևորդներ և զբաղվում էին քարոզչական գործունեությամբ, ճապարհորդելով Հարավային Ամերիկայում ։ Վերջ ի վերջո նրա ծնողները հիասթափվում են «Աստծո զավակներից» և 1978 թվականին որոշում են ընդունում հեռանալ աղանդից և վերադառնալ ԱՄՆ։ Նրանք փոխում են իրենց ազգանունը Ֆենիքս՝ թռչուն, որը վերածնվում է մոխրից և խորհրդանշում է նոր սկիզբ ։ Այնտեղ Հոակինի մայրկ սկսում է աշխատել NBC-ում, քասթինգի բաժնում։ Նրանց երեխաները սկսում են նկարահանվել գովազդում և հեռուստասերիալներում։
Առաջին հեռուստատեսային դերը Հոակինը խաղացել է 1982 թվականին, «Յոթ հարսնացուներ յոթ եղբայրների համար» կատակերգական դրամայում, ավագ եղբայր Ռիվեր Ֆենիքսի հետ։
1995 թվականին նա հայտնվում է «Ինչի համար արժե մահանալ» ֆիլմում։ Ֆիլմում Ֆենիքսի խաղընկերներն են լինում Նիկոլ Քիդմանը, Մեթ Դիլոնը և Քեյսի Աֆլեքը։ 2008 թվականի հոկտեմբերի վերջին Հոակինը հայտարարում է կինոարտադրությունից իր հեռանալու մասին, որպեսզի «իրեն ամբողջությամբ նվիրի երաժշտական ասպարեզին»։ Հետագայում պարզվում է, որ հայտարարությունը հանդիսանում էր «Ես դեռևս այստեղ եմ» կենսա-վավերագրական ֆիլմի մի մասը, նկարահանված Քեյսի Աֆլեքի կողմից, ով նաև հանդիսանում է նրա քույր Սամերի ամուսինը։
Հոակին Ֆենիքսը վեգան է (բուսակերության առավել խիստ տեսակ)։ 2003 թվականին մասնակցություն է ունենում կենդանիների նկատմամբ դաժանության մասին պատմող «Երկրաբնակները» վավերագրական ֆիլմի ստեղծման աշխատանքներին, որում, բացի նրանից, մասնակցություն են ունենում նաև այլ բազմաթիվ վեգաններ ։ Հոակին Ֆենիքսը ֆիլմի մասին ասում է այսպես. «Բոլոր ֆիլմերից, որոնց վրա ես աշխատել եմ, սրա մասին խոսում են առավել շատ»։ «Յուրաքանչյուրը, ով դիտել է «Երկրաբնակները», նրա մասին պատմում է ևս երեքին» ։ Այդ ֆիլմում մասնակցության համար Հոակինը Սան Դիեգոյի կինոփառատոնում պարգևատրվում է Humanitarian Award մրցանակով ։
Հոակին Ֆենիքսը հանդիսանում է «Կենդանիների պաշտպանության» (IDA) և «Մարդիկ կենդանիների նկատմամբ էթիկական վերաբերմունքի համար» (PETA) կազմակերպությունների անդամ ։
Արտաքին հղումներ
Կատեգորիա:Պուերտոռիկացի դերասաններ Կատեգորիա:20-րդ դարի դերասաններ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի կինոպրոդյուսերներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ Կատեգորիա:Ամերիկացի աթեիստներ Կատեգորիա:ԼԳԲՏ իրավունքների ակտիվիստներ Կատեգորիա:BAFTA մրցանակի դափնեկիրներ Կատեգորիա:Ամերիկացի սցենարիստներ Կատեգորիա:Ամերիկացի երաժիշտներ Կատեգորիա:Ամերիկացի պրոդյուսերներ Կատեգորիա:Ամերիկացի հնչյունավորողներ Կատեգորիա:Ամերիկացի բնապահպաններ Կատեգորիա:Ամերիկացի հեռուստապրոդյուսերներ Կատեգորիա:Ամերիկացի կինոարտադրողներ Կատեգորիա:Ամերիկացի դերասաններ Կատեգորիա:Ամերիկացի հասարակական գործիչներ Կատեգորիա:«Էմմի» մրցանակի դափնեկիրներ Կատեգորիա:Ամերիկացի երգիչներ Կատեգորիա:Ամերիկացի ռեփերներ Կատեգորիա:Բեմական կեղծանուններ Կատեգորիա:Ամերիկացի տղա երեխա դերասաններ
Երեկ (ֆիլմ)
«Երեկ» (Yesterday), բրիտանացի ռեժիսոր Դեննի Բոյլի գեղարվեստական ֆիլմ, որը հիմնված է Ջեք Բարթի և Քըրթիսի պատմության վրա ։ Ֆիլմը, որի անվանումը համապատասխանում է Փոլ ՄաքՔարթնիի հեղինակած նույնանույն երգի հետ պատմում է սկսնակ երաժիշտ Ջեք Մալիկի մասին, ով դժբախտ պատահարից հետո հասկանում է, որ միակն է, ով հիշում է The Beatles խմբի երգերը և հայտնի է դառնում նրանց երգերը ձայնագրելով և թողարկելով։ Մալիկի դերը կատարում է Հիմեշ Պաթելը։ Ջեքի լավագույն ընկերոջ և նրա սիրո հետաքրքրության դերը կատարում է Լիլի Ջեյմսը, իսկ նրա մենեջերի դերը՝ Քեյթ ՄաքԿիննոնը։ Ֆիլմում նաև նկարահանվել է Էդ Շիրանը՝ ինքն իր ձևափոխված կերպարով։
Նախագծի մասին հայտարարվել է 2018 թվականի մարտին։ Նկարահանումները սկսել են Անգլիայում հաջորդ ամիս՝ հիմնականում Նորֆոլքում և Հելսվորթում։ Նկարահանումները նաև տեղի են ունեցել Ուեմբլի և Միլենիում մարզադաշտերում և Լոս Անջելեսում։ Ֆիլմի ստեղծողները 10 միլիոն ԱՄՆ դոլար են վճարել՝ The Beatles-ի երաժշտությունն օգտագործելու համար; չնայած այն բանին, որ խմբի անդամներից ոչ մեկ չի ներառվել նախագծում, Բոյլը ստացել է նրանց և նրանց ընտանիքների համաձայնությունը։
«Երեկ»-ի միջազգային պրեմիերան կայացել է 2019 թվականի մայիսի 4-ին Տրայբեկա կինոփառատոնին, և թողարկվել է Մեծ Բրիտանիայում և ԱՄՆ-ում 2019 թվականի հունիսի 28-ին՝ Universal Pictures-ի կողմից ։ Ֆիլմը 151 միլիոն դոլար է հավաքել ամբողջ աշխարհում՝ ծախսելով 26 միլիոն դոլար բյուջեն։ Այն խառը գնահատականներ է ստացել քննադատների կողմից։
Սյուժե
Ջեք Մալիկը սկսնակ երաժիշտ է Լոուսթոֆթից, որի աշխատանքը հիմնականում ծավալվում է մանկական տոներում և հարսանիքներում։ Երաժշտի մենեջերի պայմանական դերը կատարում է նրա ընկերուհին՝ Էլի Էփլթոնը, որի հետ նա ծանոթ է դեռ դպրոցից։ Ջեկը հոգնել է շրջապատողների նսեմացուցիչ վերաբերմունքից, փողի պակասից, և նա ցանկանում է փոխել մասնագիտությունը։ Էլին համոզում է նրան և խնդրում է մնալ երաժշտության մեջ։
Նրանց խոսակցությունից հետո տեղի է ունենում համաշխարհային էլեկտրաէներգիայի անջատում։ Ջեքին, ով տուն էր գնում հեծանիվի վրա, հարվածում է ավտոբուսը։ Վերականգնվելուց հետո Ջեքը՝ ցանկանալով շնորհակալություն հայտնել ընկերներին նոր կիթառի համար, կատարում է նրանց համար Yesterday երգը։ Ի զարմանս նրան ոչ մեկ այն երբեք չի լսել, և բոլորը համարում են նրան՝ Ջեք Մալիկին, դրա հեղինակ։ Երաժիշտը, ենթադրելով, որ նրանք ընդամենը կատակ են անում, դիմում է Գուգլին և հասկանում, որ այլընտրանքային իրականություն է ընկել։ Այդտեղ չեն լսել Կոկա-Կոլայի, Հարրի Փոթերի և Beatles-ի մասին։ Ջեքը որոշում է հիշել լիվերպուլյան քառյակի երգերը և սեփականացնել դրանք։ Լենոնի և ՄաքՔարթնիի մեղեդիները շատ արագ հասնում են լսողներին և միլիոնավոր դիտումներ են հավաքում։ Շուտով Մալիկին լսում է Էդ Շիրանը և առաջարկում է ռոք երաժշտության հանճարին հանդես գալ իր շրջագայության բացմանը։ Շիրանի մենեջեր Դեբրա Համերը միանգամից հրավիրում է Մալիկին Լոս Անջելես հետագա սուպեր ալբոմի ձայնագրման համար։
Մալիկը իր հետ է կանչում Էլիին, սակայն նա հրաժարվում է, քանի որ նրա հիմնական մասնագիտությունը մաթեմատիկայի ուսուցիչն է, և նա չի կարող թողնել դպրոցը։ Ջեքը ներառվում է մեծ երաժշտական բիզնեսի հորձանուտի մեջ։ Սակայն նա չի կարողանում մոռանալ Էլիի մասին և հասկանում է, որ սիրում է նրան։ Հիմա նրանց բաժանում է հռչակը, Ջեքն արդեն ձեռք է բերել միջազգային հայտնի երաժշտի հռչակը։ Նա չի կարողանում մի քանի երգերի տեքստերը հիշել, և իբր ներշնչման համար մեկնում է Լիվերպուլ։ Երաժիշտը հաճախում է այն տեղերը, որոնք հիշատակվել են Beatles-ի երգերում․ Strawberry Fields, Penny Lane, Էլեոնոր Ռիգբիի գերեզմանը։ Մերսիսայդում Մալիքը հանդիպում է Էլիին, ով եկել էր նրան տեսնելու համար, և առաջարկում է նրան մեկ գիշեր անկացնել իր հետ հյուրանոցում։ Էլին հրաժարվում է և առաջարկում Ջեքին կարիերայով զբաղվել։ Համերգներից մեկից հետո նա մոտ է գալիս երկրպագուների մի տարօրինակ զույգ, որը, ինչպես պարզվել է, նույնպես հիշում են Beatles-ի մասին, սակայն չեն մեղադրում Ջեքին, հակառակը, շնորհակալություն են հայտնում նրան, քանի որ Ջեքի օգնությամբ աշխարհը չի մնացել առանց երգերի։ Նրանք փոխանցում են Ջեքին Ջոն Լենոին հասցեն։ Այլընտրանքային իրականության մեջ նրան ոչ ոք չի ճանաչում, և նա արդեն 78 տարեկան է։ Լենոնն առաջարկում է Ջեքին չխաբել և խոստովանել իր զգացմունքները նրան, ում նա սիրում է։
Դերերում
Որպես լրացում, Ջեյմս Քորդենը (վարելով իր շոուն) և Մայքլ Կիվանուկան (սպասելով, որ Ռոքին բերի նրա կիթառը) հանդես են գալիս իրենց դերերով, Ջասթին Էդվարդսը կատարում է Լեոյի (ռուս տղամարդու, ով հիշում է The Beatles-ին) դերը, և Ռոբերտ Կարլայլը կատարում է Ջոն Լենոնի դերը ։
Թողարկում
Ֆիլմի առաջին թրեյլերը թողարկվել է 2019 թվականի փետրվարի 13-ին ։
Ֆիլմի թողարկումը պլանավորվել է 2019 թվականի սեպտեմբերի 13-ին, սակայն հետո այն տեղափոխվեկ է նույն թվականի հունիսի 28-ին  ։
Քննադատություն
Rotten Tomatoes կայքում ֆիլմը ունի 63% վարկանիշը քննադատների 338 ակնարկների հիման վրա՝ 10-ից 6,3 միջին գնահատականով ։ Metacritic կայքում ֆիլմը ստացել է 100-ից 55 գնահատականը, հիմնվելով 45 ակնարկների վրա, ինչը համապատասխանում է «միջին կամ խառն ակնարկներ» կարգավիճակին ։
Արտաքին հղումներ
Կատեգորիա:Անգլերեն ֆիլմեր Կատեգորիա:2019 ֆիլմեր Կատեգորիա:Ամերիկյան ֆիլմեր Կատեգորիա:Բրիտանական ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Universal Pictures ֆիլմեր Կատեգորիա:Ամերիկյան երաժշտական ֆիլմեր Կատեգորիա:Բրիտանական երաժշտական ֆիլմեր Կատեգորիա:Երաժշտական ֆիլմեր Կատեգորիա:Ամերիկյան ռոմանտիկ ֆիլմեր‎ Կատեգորիա:Բրիտանական ռոմանտիկ ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Բրիտանական ֆանտաստիկ ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան ֆենտեզի կինոկատակերգություններ Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:2010-ականների ռոմանտիկ կինոկատակերգություններ
Ուղուր Մումջու
Ուղուր Մումջու (Uğur Mumcu; ), թուրք լրագրող։
Կենսագրություն
Եղել է ընտանիքի երրորդ զավակը։ Դպրոցական կրթությունը ստացել է Անկարայում։ 1965 թվականին ավարտել է Անկարայի համալսարանի իրավագիտության ֆակուլտետը ։ 1965- 1969 թվականին աշխատել է որպես իրավաբան։ 1969- 1972 թվականներին աշխատել է Անկարայի համալսարանում։
1971 թվականին Թուրքիայում տեղի ունեցած պետական հեղաշրջումից հետո, Մումջուն ձերբակալվել է։ Բանտում ենթարկվել է տանջանքների։ Ավելի ուշ, Մումջուն նշել է, որ իրեն տանջած մարդիկ ասել են, որ իրենք կոնտրգերիլիա են և անգամ Թուրքիայի նախագահը չի կարող իրենց հրամայել ։
1974 թվականից սյունակագիր է եղել «Yeni Ortam»ում, իսկ 1975 թվականից սյունակագիր է եղել նաև «Ջումհուրիյեթում»։
Գործունեություն
Մումջուի որդու խոսքերով, 1993 թվականի հունվարի 27-ին հայրը պետք հանդիպեր երկրի նախկին դատախազ Բաքի Թուղայի հետ։ Մումջուն ցանկանում էր նրա հետ քննարկել Աբդուլլահ Օջալանի և թուրքական գաղտնի ծառայությունների միջև եղած կապերի փաստը ։ 1972 թվականին, երբ Օջալանը սովորում էր Անկարայի համալսարանում, նրան մի խումբ ուսանողների հետ ձերբակալել են։ Նրանց գործը հետաքննում էր Բաքի Թուղան։ Որոշ ժամանակ անց, քննիչին ծանուցագիր է գալիս, որտեղ նշվում էր, որ բոլոր ձերբակալվածներին բաց թողնեն, քանի որ նրանցից մեկը հանդիսանում է MIT-ի գործակալ։ Ավելի ուշ, Թուղան նշել է, թե, չի հիշում, թե ով է եղել գործակալը Հավանաբար, խոսքը գնացել է Աբդուլլահ Օջալանի մասին ։
Մահ
1993 թվականի հունվարի 24-ին Ուղուր Մումջուն, դուրս գալով տնից, նստել է Renault 12 մակնիշի ավտոմեքենան։ Երբ գործի է դրել շարժիչը, տեղի է ունեցել պայթյուն։ Ռումբը եղել է C-4 տեսակի ։
Սպանությունը մինչ օրս բացահայտված չէ։
Ծանոթագրություններ
Կատեգորիա:Թուրք լրագրողներ Կատեգորիա:Անկարայի համալսարանի դասախոսներ Կատեգորիա:Անկարայի համալսարանի շրջանավարտներ Կատեգորիա:Թուրք գրողներ Կատեգորիա:Անկարայի համալսարանի իրավագիտության ֆակուլտետի շրջանավարտներ Կատեգորիա:Թուրքիայում սպանված անձինք Կատեգորիա:Թուրք սոցիալիստներ Կատեգորիա:Milliyet թերթում աշխատած անձինք Կատեգորիա:Թուրքիայում սպանված լրագրողներ Կատեգորիա:Փաստաբաններ
Էլեկտրաբացասականություն
Էլեկտրաբացասականություն (հարաբերական էլեկտրաբացասականություն), ատոմի հիմնարար քիմիական հատկություն։ Ատոմի քանակական բնութագիրը մոլեկուլում էլեկտրոնային զույգերին ձգելն է։ Ատոմի հատկությունն ուրիշ ատոմներից էլեկտրոնները դեպի իրեն ձգելն է։ Ամենաբարձր էլեկտրահաղորդականությունն ունեն հալոգենները և ուժեղ թթուները (ֆտոր, քլոր, թթվածին, ազոտ)։ Իսկ փոքր էլեկտրաբացասականություն ունեն ակտիվ մետաղները։
Նկարագրություն
Ժամանակակից պատկերացումն էլեկտրաբացասականության մասին ձևավորել է ամերիկացի քիմիկոս Լայնուս Կարլ Փոլինգը։ Այդ գիտնականն օգտագործում էր էլեկտրաբացասականություն հասկացողությունն ապացուցելու համար, որ հետերատոմային (A-B) կապերի էներգիան ավելի մեծ է (այս դեպքում A-ն և B-ն ցանկացած քիմիական տարր են) հոմոատոմային կապերի միջին երկրաչափական էներգիայից (A-A; B-B)։
Առաջին և ամենահայտնի էլեկտրաբացասականության հարաբերական ատոմային սանդղակն ընդգրկում էր իր մեջ ֆրանսիում տարրից սկսած (որի էլեկտրաբացասականությունը 0,7 է) մինչև ֆտոր տարրը (որի էլեկտրաբացասականությունը 4,0 է)։ Ֆտորը ամենաէլեկտրաբացասական տարրն է, նրան հաջորդում է թթվածինը (էլեկտրաբացասականությունը 3,5) և դրանից հետո ազոտը և քլորը։ Ալկալիական և հողալկալիական մետաղներնն ունեն ամենացածր էլեկտրաբացասականությունը, որը գտնվում է 0,7-ից մինչև 1,2 միջակայքում։ Իսկ հալոգենների էլեկտրաբացասականությունը գտնվում է 4,0-4,25 միջակայքում։ Ոչ մետաղների էլեկտրաբացասականությունը գտնվում է ընդհանուր միջին միջակայքում և մոտ է երկուսին կամ ավելի մեծ է երկուսից։ Որոշ անցումային տարրերի էլեկտրաբացասականությունը 1,5-2,0 միջակայքում է։ Ջրածնի էլեկտրաբացասականությունն ընդունված է համարել 2,1։ Գլխավոր ենթախմբի ծանր տարրերի էլեկտրաբացասականությունը մոտ է 2,0-ին։ Գոյություն ունեն նաև այլ սանդղակներ, որոնց հիմքում ընկած են նյութերի տարբեր հատկություններ։ Բայց տարրերի համեմատաբար նույն ձևով են դասավորված։
Տեսականորեն էլեկտրաբացասականության սահմանումն առաջարկել է ամերիկացի ֆիզիկոս Ռոբերտ Մալիկենը։ Նա կազմել է այդ սահմանումը եզրակացնելով, որ ատոմի էլեկտրոնային լիցք ձգելու հատկությունը կախված է ատոմի իոնիզացման էներգիայից։ Ռոբերտ Մալիկենը պատկերացում է տվել A ատոմի էլեկտրաբացասականության մասին` համեմատելով այն էլեկտրոնների կապի քանդման միջին էներգիայի հետ, որը կատարվում է էլեկտրոնի վալենտային կարգավիճակում, իոնիզացման ժամանակ.
<DIV STYLE="margin-left:3em;"></DIV>
Որտեղ J1A և εA համապատասխանաբար ատոմի իոնիզացման էներգիան է։ Ներկայումս էլեկտրաբացասականությունը հաշվելու համար գոյություն ունեն բազմաթիվ մեթոդներ։ Բոլոր մեթոդների արդյունքները համապատասխանում են միմյանց, բացառությամբ մի քանի աննշան տարբերությունների։ Բացի Մալիկենի էլեկտրաբացասականության սանդղակից, գոյություն ունեն ավելի քան 20 տարբեր էլեկտրաբացասականության սանդղակներ, որոնց տարրերի դասավորման համար հաշվարկվել և նկատի են ունեցել տարբեր հատկություններ։ Այդ սանդղակների մեջ ներառվում են նաև Փոլինգի սանդղակը (որի հաշվարկման համար օգտագործվել է այն կապի էներգիան, որի շնորհիվ բարդ միացություններ են կազմվում), Օլրեդ-Ռոխովի սանդղակը (որը կազմվել է էլեկտրահաստատուն ուժի շնորհիվ, որը գործում է արտաքին էլեկտրոնի վրա)։
Այլ կերպ ասած` տարրին չի կարելի վերագրել հաստատուն էլեկտրաբացասականություն։ Ատոմի էլեկտրաբացասականությունը կախված է մի շարք գործոններից, մասնավորապես, ատոմի վալենտային վիճակից, ֆորմալ օքսիդացման աստիճանից, միացությունների տեսակից, լիգանդի ծագումից, ատոմի մոլեկուլային համակարգով շրջապատից և այլ մի քանի հանգամանքներից։ Վերջին ժամանակներում էլեկտրաբացասականությունը հաշվում են օրբիտալային էլեկտրաբացասականությամբ, որը կախված է ատոմային օրբիտալի տեսակից, որը մասնակցում է կապի առաջացմանը։ Չնայած հայտնի հաշվարկային բարդություններին, էլեկտրաբացասականությունը միշտ մնում է շատ անհրաժեշտ է մոլեկուլային համակարգի որակյալ նկարագրությունների, էլեկտրոնային լիցքերը որոշելու համար։
Քվանտային քիմիայի զարգացման ժամանակ մոլեկուլային կազմավորումների բնութագրման համար օգտագործվել է Փոլինգի վարկածը, ով բացի իր հետազոտություններից ստեղծել է իր սանդղակը, որի մեջ առավելագույն էլեկտրաբացասականությունն ուներ ֆտորը և նվազագույնը ֆրանսիումը։ Կապերի իոնացման աստիճանի դեպքում, երբ ավելի էլեկտրաբացասական ատոմը վերցնում է իրեն բոլոր վալենտային էլեկտրոնները։ Ընդհանուր ռեզոնանսային պատկերը տեսության մեջ որոշվում է հետևյալ կերպ․
որտեղ -ը կապեր առաջացնող ատոմների էլեկտրաբացասականությունն է։ Ներկայումս առավել զարգացած մոտեցումը Սանդերսոնինն է։ Մոտեցման հիմքում ընկած է կապ հաստատող ատոմների էլեկտրաբացասականության հավասարեցումը։ Բազում հետազոտություններում հայտնաբերվել են կապեր Սանդերսոնի էլեկտրաբացասականության և անօրգանական միացությունների կարևորագույն ֆիզիկա-քիմիական հատկությունների միջև ։ Շատ արդյունավետ էր Սանդերսոնի մեթոդի կատարելագործումը, որը հիմնված է օրգանական միացությունների ատոմների էլեկտրաբացասականության բաշխման մեջ  ։
Ատոմների էլեկտրաբացասականության պրակտիկ սանդղակ
Տարբեր էլեկտրաբացասականության սանդղակների միջև փոխկապակցությունների մանրամասն ուսումնասիրությունը թույլ տվեց ստեղծել ատոմների էլեկտրաբացասականության ավելի պրակտիկ սանդղակ։ Պրակտիկ սանդղակի հիմքում ընկած է Լուո-Բենսոնի հայեցակարգը, ով ատոմների էլեկտրաբացասականության որոշման համար նաև օգտագործում էր կովալենտային շառավղի հասկացությունը r։ χԼԲ ատոմի էլեկտրաբացասականության ֆիզիկական իմաստը ատոմի միջուկից r շառավղով հեռու գտնվող վալենտային էլեկտրոնի համամասնական էներգիան է․ χ ԼԲ=(m+n)/r, որտեղ m-ը և n-ը p և s էլեկտրոնային օրբիտալների թիվն է ատոմում։ Լուոն և Բենսոնն առաջարկում էին ատոմի էլեկտրաբացասականության համար օգտագործել «կովալենտային պոտենցիալ» մեծությունը։ Պրակտիկ սանդղակի ստեղծման ընթացքում նաև ձևավորվեց d և f տարրերի էլեկտրաբացասականությունը։ Ատոմների էկեկտրաբացասականությունը պրակտիկ աղյուսակում և նրանց կովալենտային շառավղերը ներկայացված են ստորև բերված աղյուսակում․
Պրակտիկ աղյուսակում ջրածնի յուրահատուկ դիրքը տալիս է հնարավորություն գտնել մի սահման տարրերի էլեկտրաբացասականության համար χ*(X)/ χ*(Н) ։
Ծանոթագրություններ
Կատեգորիա:Քիմիական օրենքներ
Լիվեն Ռամբին
Լիվեն Էլիս Ռամբին-Պերակ (Leven Alice Rambin–Parrack, ), ամերիկացի դերասանուհի։
Կենսագրություն
Լիվեն Ռամբինը ծնվել է 1990 թվականի մայիսի 17-ին Հյուսթոնում, Տեխաս նահանգ, ԱՄՆ։ Սովորել է «Houston School of Film and Theatre» արվեստի դպրոցում և Սուրբ Ֆրանցիսկի «St. Francis Episcopal Day School» դպրոցում, որտեղ առաջին անգամ իր ուժերն է փորձում դերասանական արվեստում։ Ավելի ուշ ընտանիքի հետ տեղափոխվում է Կոնեկտիկուտ, իսկ այնուհետև Նյու Յորք։
2008 թվականի սեպտեմբերին Լիվենը միանում է «Տերմինատոր. Պայքար ապագայի համար» սերիալի դերասանական կազմին։ Սերիալում խաղում է Ռայլի Դոուսոնի դերը՝ Ջոն Կոնորի դպրոցական ընկերուհու։
2009 թվականին Ռամբինը խաղում է Սլոան Ռայլիի դերը, բժիշկ Մարկ Սլոանի 18-ամյա դստերը «Կրքի անատոմիա» սերիալում։ Այդ նույն դերում հայտնվում է նաև «Մասնավոր պրակտիկա» սերիալում։ 2010 թվականի հունվարին, շոուի 40-ամյակին, կրկին հայտնվում է «Իմ բոլոր երեխաները» սերիալի դրվագում։
Լիվենին մեծ հանրաճանաչություն է բերում Դիադեմայի նրա դերը Գերի Ռոսի «Քաղցած խաղեր» ֆիլմում։ 2011 թվականի սեպտեմբերին ստանում է Կիմի դերը «Ալիքներ նվաճողները» ֆիլմում։ Իսկ 2012 թվականի ապրիլին միանում է «Փերսի Ջեքսոնը և հրեշների ծովը» ֆիլմի դերասանական կազմին։
2012 թվականի նոյեմբերին Լիվենը նկարահանվում է Green Day խմբի «Stray Heart» տեսահոլովակում։
Անձնական կյանք
2009 թվականին Բահամյան կղզիներում նշանադրվում է պրոդյուսեր Ջեֆրի Ջեյմս Կլարկի հետ, սակայն 2011 թվականի նոյեմբերին զույգը բաժանվում է ։
2014 թվականի օգոստոսին ծանոթանում է դերասան Ջիմ Պերակի հետ, իսկ 2015 թվականի հոկտեմբերի 10-ին նրանք ամուսնանում են ։
Այժմ Լիվեն Ռամբինը բնակվում է Լոս Անջելեսում։
Ռամբինը նորաձևության երկրպագու է և մի քանի հոդվածներ է գրել Նյու Յորքի «Paper Magazine» և «Page Six Magazine» ամսագրերի համար։ Ռամբինը շատ է հրոպուրված աուտիզմի հետազոտության և լուսաբանման հարցով, ինչպես նաև կենդանիների նկատմամբ մարդասիրական վերաբերմունքուվ ։ Ռամբինը նաև մասնակցում է Surf for Life կազմակերպության աշխատանքներին, որը կրթական և մշակութային նախագծեր է ստեղծում քաղաքամերձ շրջանների բնակչության համար ամբողջ աշխարհով մեկ ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:1990 ծնունդներ Կատեգորիա:Մայիսի 17 ծնունդներ Կատեգորիա:Հոլիվուդյան դերասաններ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի երեխա դերասանուհիներ
Մանդատային տարածքներ
Մանդատային տերիտորիաներ, Առաջին համաշխարհային պատերազմից հետո Գերմանիայի նախկին գաղութների և Օսմանյան Թուրքիայի որոշ տիրույթների ընդհանուր անվանումը, որոնք Ազգերի լիգայի մանդատով հանձնվել էին հաղթող պետությունների կառավարմանը։ Մանդատային համակարգով փաստորեն սահմանվում էր գաղութային տիրապետության նոր՝ քողարկված կարգ, հօգուտ Անգլիայի ու Ֆրանսիայի։ Ըստ Ազգերի լիգայի ստատուտի, Մանդատային տերիտորիաի մեջ ներառվող տերիտորիաները այս կամ այն պետության կառավարման էին հանձնվում, նկատի ունենալով, որ նրանք տվյալ պահին ի վիճակի չեն պետական իշխանությունն իրականացնել ինքնուրույն։ Մանդատային տերիտորիաները բաժանվում էին «Α», «В», «С» խմբերի։ «А» խմբի տերիտորիաներում ձևականորեն կազմակերպվում էին պետություններ՝ սեփական քաղաքացիությամբ և վարչական ապարատով։ Իրականում օրենսդրության, ներքին քաղաքականության և արտաքին հարաբերության բոլոր հարցերը, ընդհուպ մինչև լիակատար ինքնուրույնություն ստանալը, լուծում էր կառավարող՝ հանձնակատար պետությունը (Անգլիան՝ Իրաքում, Պաղեստինում, Անդրհորդանանում, Ֆրանսիան՝ Սիրիայում և Լիբանանում)։ «В» խմբի տերիտորիաներն անմիջականորեն կառավարում էր (որոշ պայմանների պահպանմամբ) հանձնակատար պետությունը (Կամերունի, Տոգոյի և Տանգանիկայի մի մասը՝ Մեծ Բրիտանիան, Կամերունի, Տոգոյի մի մասը՝ Ֆրանսիան, Ռուանդա-Ուրունդին՝ Բելգիան)։ «С» խմբի Մանդատային տերիտորիան ամբողջությամբ կառավարվում էր հանձնակատար պետության օրենքներով և համարվում այդ պետության բաղկացուցիչ մասը (Հարավ-Արեմտյան Աֆրիկա, Նոր Գվինեա, Արևմտյան Սամոա, Նաուրու, Կարոլինյան, Մարիանյան, Մարշալյան խաղաղօվկիանոսյան կղզիները)։ «В» և «С» խմբերի տերիտորիաներում հանձնակատար պետությունների իշխանությունն անսահմանափակ էր, չնայած ձևականորեն արգելվում էր ստրկավաճառությունը, զենքի և ալկոհոլի առեաուրը։ Մանդատային տերիտորիայում հանձնակատար պետությունները պարտավոր էին ապահովել խղճի ազաաություն, չկառուցել ռազմական բազաներ, չսովորեցնել հիմնական բնակչությանը ռազմական գործ։ Երկրորդ համաշխարհային պատերազմից հետո մանդատային կարգին փոխարինել է ՄԱԿ-ի միջազգային, խնամակայության համակարգը։
Կատեգորիա:Քաղաքագիտություն
Էռնի Հադսոն
Էռնեստ Լի «Էռնի» Հադսոն (Earnest Lee «Ernie» Hudson, ), ամերիկացի դերասան։